ત્યારબાદ અહીં બે ત્રણ ડોક્ટર આવ્યાં હતાં અને મારા પતિને સીધા જ અંદર લઈ ગયા હતાં તથા તેમની સારવારની શરુઆત કરી હતી. અમને રાત્રે બે વાગ્યે આ સમાચાર મળ્યાં હતાં. અમે તરત જ કેન્દ્રનાં પ્રમુખ સેવક સાથે વાત કરી હતી. તેમણે અમને હનુમાનચલીસા અને સુંદરકાંડનું પઠણ કરવા માટે સલાહ આપતા ધીરજ બંધાવી હતી. અમે રાત્રે મુશળધાર વરસાદમાં બેલગામ તરફ જવા માટે નીકળ્યાં હતાં. બાપુના આર્શીવાદથી અમે માત્ર આઠ કલાકમાં જ હુબલી પહોંચી ગયા હતાં. આ સમયે મારા પતિ આઇ.સી.યુ.માં હતાં.